nibzard/narodne-novine-full-text-markdown huggingface dataset:
### NN 6/2021 (22.1.2021.), Rješenje o izmjeni Rješenja o utvrđivanju cijena obrazaca, registarskih, pokusnih, prenosivih i izvoznih pločica

MINISTARSTVO UNUTARNJIH POSLOVA

126

Na temelju članka 300. stavka 2. Zakona o sigurnosti prometa na cestama (»Narodne novine«, broj: 67/2008., 48/2010. – Odluka Ustavnog suda Republike Hrvatske, 74/2011., 80/2013., 158/2013. – Odluka i Rješenje Ustavnog suda Republike Hrvatske, 92/2014., 64/2015., 108/2017., 70/2019. i 42/2020.) ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENA OBRAZACA, REGISTARSKIH, POKUSNIH, PRENOSIVIH I IZVOZNIH PLOČICA

I.

U Rješenju o utvrđivanju cijena obrazaca, registarskih, pokusnih, prenosivih i izvoznih pločica (»Narodne novine«, broj: 58/16. i 130/17.) u točki I. podtočka 1. mijenja se i glasi:

|  |  |
| --- | --- |
| »Obrazac vozačke dozvole – redovni postupak | 151,00 kn |
| Obrazac vozačke dozvole – redovni postupak – koja se na zahtjev podnositelja zahtjeva za izdavanje vozačke dozvole dostavlja na adresu |  |
| 1. prebivališta ili boravišta podnositelja zahtjeva | 181,00 kn |
| Obrazac vozačke dozvole – ubrzani postupak | 200,00 kn |
| Obrazac vozačke dozvole – žurni postupak | 450,00 kn«. |

II.

Ovo Rješenje stupa na snagu osmoga dana od dana objave u »Narodnim novinama«.

Klasa: 011-02/20-01/226

Urbroj: 511-01-152-20-4

Zagreb, 19. siječnja 2021.

Ministar
 dr. sc. Davor Božinović, v. r.
### NN 6/2021 (22.1.2021.), Pravilnik o dopuni Pravilnika o utvrđivanju cijene putovnice i putnog lista

MINISTARSTVO UNUTARNJIH POSLOVA

125

Na temelju članka 27. stavka 1. Zakona o putnim ispravama hrvatskih državljana (»Narodne novine«, broj: 77/99, 133/02, 48/05, 74/09, 154/14, 82/15 i 42/20) ministar unutarnjih poslova donosi

PRAVILNIK

O DOPUNI PRAVILNIKA O UTVRĐIVANJU CIJENE PUTOVNICE I PUTNOG LISTA

Članak 1.

U Pravilniku o utvrđivanju cijene putovnice i putnog lista (»Narodne novine«, broj: 4/10, 20/15 i 118/15), u članku 2. iza podstavka 1. dodaje se novi podstavak 2. koji glasi:

»- za biometrijsku putovnicu u redovnom postupku koja se na zahtjev podnositelja zahtjeva za izdavanje putovnice dostavlja na adresu prebivališta ili boravišta podnositelja zahtjeva 350 kuna,«.

Dosadašnji podstavci 2., 3. i 4. postaju podstavci 3., 4. i 5.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/225

Urbroj: 511-01-152-21-4

Zagreb, 19. siječnja 2021.

Ministar
 dr. sc. Davor Božinović, v. r.
### NN 7/2021 (27.1.2021.), Odluka o zajamčenom prinosu obveznih mirovinskih fondova za 2020. godinu

HRVATSKA AGENCIJA ZA NADZOR FINANCIJSKIH USLUGA

157

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 21. siječnja 2020. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2020. GODINU

Članak 1.

(1) Referentni prinos obveznih mirovinskih fondova kategorije A za 2020. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 4,599%.

(2) Zajamčeni prinos obveznih mirovinskih fondova kategorije A za 2020. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -7,401%.

Članak 2.

(1) Referentni prinos obveznih mirovinskih fondova kategorije B za 2020. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 3,631%.

(2) Zajamčeni prinos obveznih mirovinskih fondova kategorije B za 2020. godinu utvrđen u visini referentnog prinosa za fondove kategorije B umanjenog za šest postotnih bodova iznosi -2,369%.

Članak 3.

(1) Referentni prinos obveznih mirovinskih fondova kategorije C za 2020. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 3,170%.

(2) Zajamčeni prinos obveznih mirovinskih fondova kategorije C za 2020. godinu utvrđen u visini referentnog prinosa za fondove kategorije C umanjenog za tri postotna boda iznosi 0,170%.

Članak 4.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/21-03/02

Ubroj: 326-01-40-41-21-1

Zagreb, 21. siječnja 2021.

Predsjednik Upravnog vijeća
 dr. sc. Ante Žigman, v. r.
### NN 7/2021 (27.1.2021.), Odluka o postavljanju izvanredne i opunomoćene veleposlanice Republike Hrvatske u Portugalskoj Republici i za izvanrednu i opunomoćenu veleposlanicu Republike Hrvatske u Republici Kabo Verde, sa sjedištem u Lisabonu

PREDSJEDNIK REPUBLIKE HRVATSKE

133

Na temelju odredbe članka 99. stavka 3. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/06, urbroj: 50301-15/28-21-12 od 12. siječnja 2021., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

ANITA TRŠIĆ, izvanredna i opunomoćena veleposlanica Republike Hrvatske u Portugalskoj Republici, sa sjedištem u Lisabonu, postavlja se i za izvanrednu i opunomoćenu veleposlanicu Republike Hrvatske u Republici Kabo Verde, sa sjedištem u Lisabonu.

Ova Odluka stupa na snagu danom donošenja.

Klasa: 018-07/21-02/07
 Urbroj: 71-10-01/1-21-2
 Zagreb, 19. siječnja 2021.

Predsjednik
 Republike Hrvatske
 Zoran Milanović, v. r.
### NN 7/2021 (27.1.2021.), Naredba o izmjeni i dopuni Naredbe o mjerama zaštite životinja od zaraznih i nametničkih bolesti i njihovom financiranju u 2021. godini

MINISTARSTVO POLJOPRIVREDE

147

Na temelju članka 17. stavka 1. Zakona o veterinarstvu (»Narodne novine«, br. 82/13, 148/13 i 115/18) ministrica poljoprivrede donosi

NAREDBU

O IZMJENI I DOPUNI NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2021. GODINI

I.

U Naredbi o mjerama zaštite životinja od zaraznih i nametničkih bolesti i njihovom financiranju u 2021. godini (»Narodne novine«, broj 2/21, 4/21) u Dijelu II. članak 2. stavak 4. podstavak a) mijenja se i glasi:

a) na području Sisačko-moslavačke županije: naselja na području jedinica lokalne samouprave Petrinja, Sisak, Glina, Hrvatska Kostajnica, Donji Kukuruzari, Dvor, Gvozd, Hrvatska Dubica, Lekenik, Majur, Martinska Ves, Sunja i Topusko i naselje Jasenovac u općini Jasenovac.

II.

U Dijelu II. u članku 3., stavku (2) riječi »rok valjanosti cijepljenja« zamjenjuju se riječima »datum do kada traje imunost«.

III.

Ova Naredba stupa na snagu prvoga dana od dana objave u »Narodnim novinama«.

Klasa: 322-01/20-01/252

Urbroj: 525-10/0541-21-6

Zagreb, 20. siječnja 2021.

Ministrica poljoprivrede
 Marija Vučković, v. r.
### NN 7/2021 (27.1.2021.), Rješenje o razrješenju člana Upravnog vijeća Hrvatskih voda

VLADA REPUBLIKE HRVATSKE

138

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 203. stavaka 2. i 8. Zakona o vodama (»Narodne novine«, broj 66/19.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKIH VODA

Razrješuje se VLADO VLAŠIĆ dužnosti člana Upravnog vijeća Hrvatskih voda.

Klasa: 080-02/21-02/12
 Urbroj: 50301-15/07-21-02
 Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o imenovanju člana Upravnog vijeća Hrvatskih voda

VLADA REPUBLIKE HRVATSKE

139

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 203. stavka 2. Zakona o vodama (»Narodne novine«, broj 66/19.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O IMENOVANJU ČLANA UPRAVNOG VIJEĆA HRVATSKIH VODA

Imenuje se MARIO KOS članom Upravnog vijeća Hrvatskih voda.

Klasa: 080-02/21-01/16

Urbroj: 50301-15/07-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o imenovanju predsjednika i članova Upravnog vijeća Klinike za dječje bolesti Zagreb

VLADA REPUBLIKE HRVATSKE

144

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA KLINIKE ZA DJEČJE BOLESTI ZAGREB

1. Imenuje se RENATO MITTERMAYER, dr. med., predsjednikom Upravnog vijeća Klinike za dječje bolesti Zagreb.

2. Za članove Upravnog vijeća Klinike za dječje bolesti Zagreb, imenuju se:

– VERA KATALINIĆ-JANKOVIĆ, dr. med.

– dr. sc. DAMIR ELJUGA, dr. med.

Klasa: 080-02/21-01/09

Urbroj: 50301-15/28-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o razrješenju predsjednika i članova Upravnog vijeća Klinike za dječje bolesti Zagreb

VLADA REPUBLIKE HRVATSKE

143

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIKE ZA DJEČJE BOLESTI ZAGREB

1. Razrješuje se RENATO MITTERMAYER, dr. med., dužnosti predsjednika Upravnog vijeća Klinike za dječje bolesti Zagreb, zbog isteka mandata.

2. Razrješuju se dužnosti članovi Upravnog vijeća Klinike za dječje bolesti Zagreb, zbor isteka mandata:

– dr. sc. DAMIR ELJUGA, dr. med.

– dr. sc. IGOR NIKOLIĆ, dr. med.

Klasa: 080-02/21-02/08

Urbroj: 50301-15/28-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o imenovanju pomoćnika ravnatelja Hrvatskog zavoda za zapošljavanje

VLADA REPUBLIKE HRVATSKE

140

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 89. stavka 2. Zakona o tržištu rada (»Narodne novine«, br. 118/18. i 32/20.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA ZAPOŠLJAVANJE

Imenuje se ROLAND ČOP pomoćnikom ravnatelja Hrvatskog zavoda za zapošljavanje, za analitiku i informatiku.

Klasa: UP/I 080-02/20-01/226

Urbroj: 50301-15/28-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o razrješenju člana Upravnog vijeća Središnjeg registra osiguranika

VLADA REPUBLIKE HRVATSKE

141

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 6. stavka 6. Zakona o Središnjem registru osiguranika (»Narodne novine«, br. 159/13. i 39/18.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O RAZRJEŠENJU ČLANA UPRAVNOG VIJEĆA SREDIŠNJEG REGISTRA OSIGURANIKA

Razrješuje se DUBRAVKO MARIĆ dužnosti člana Upravnog vijeća Središnjeg registra osiguranika, na koju je imenovan kao predstavnik radnika, s danom 31. siječnja 2021., na osobni zahtjev.

Klasa: 080-02/21-02/16

Urbroj: 50301-15/28-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o imenovanju članice Upravnog vijeća Središnjeg registra osiguranika

VLADA REPUBLIKE HRVATSKE

142

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 6. stavka 1. Zakona o Središnjem registru osiguranika (»Narodne novine«, br. 159/13. i 39/18.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O IMENOVANJU ČLANICE UPRAVNOG VIJEĆA SREDIŠNJEG REGISTRA OSIGURANIKA

Imenuje se MIRNA HORSCH članicom Upravnog vijeća Središnjeg registra osiguranika, kao predstavnica radnika, s danom 1. veljače 2021.

Klasa: 080-02/21-01/18

Urbroj: 50301-15/28-21-02

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Rješenje o razrješenju državnog tajnika Središnjeg državnog ureda za obnovu i stambeno zbrinjavanje

Vlada Republike Hrvatske

137

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 21. siječnja 2021. donijela

RJEŠENJE

O RAZRJEŠENJU DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Razrješuje se NIKOLA MAŽAR dužnosti državnog tajnika Središnjeg državnog ureda za obnovu i stambeno zbrinjavanje, radi odlaska na novu dužnost.

Klasa: UP/I 080-02/21-02/02

Urbroj: 50301-15/07-21-01

Zagreb, 21. siječnja 2021.

Predsjednik
 mr. sc. Andrej Plenković, v. r.
### NN 7/2021 (27.1.2021.), Pravilnik o izmjenama i dopunama Pravilnika o ophodnji javnih cesta

MINISTARSTVO MORA, PROMETA I INFRASTRUKTURE

148

Na temelju članka 26. stavka 3. Zakona o cestama (»Narodne novine«, broj 84/11, 22/13, 54/13, 148/13, 92/14 i 110/19), ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O OPHODNJI JAVNIH CESTA

Članak 1.

U Pravilniku o ophodnji javnih cesta (»Narodne novine«, broj 75/14) u članku 3. stavku 1. mijenja se alineja 1. i glasi:

» – tri puta dnevno na autocestama s PGDP > 10.000, dva puta dnevno na ostalim autocestama,«

U članku 3. stavku 1. dodaje se alineja 2. koja glasi:

» – tri puta dnevno na brzim cestama,«

Dosadašnje alineje 2., 3. i 4. postaju 3., 4. i 5.

Članak 2.

U članku 9. stavku 1. mijenja se alineja 1. i glasi:

» – na brzim cestama do 50 km,«

U članku 9. stavku 1. dodaje se alineja 2. koja glasi:

» – na autocestama u pravilu do 70 km,«

Dosadašnje alineje 2., 3., 4. i 5. postaju 3., 4., 5. i 6.

Članak 3.

U članku 12. dodaje se stavak 2. koji glasi:

»Ophodnja autoceste smatra se obavljenom ako je ophodarska dionica iz članka 9. stavak 1. alineja 2. ovoga Pravilnika, prijeđena u oba smjera najmanje jednom u dvanaest sati, odnosno najmanje tri puta u dvadesetčetiri sata na autocestama s PGDP > 10.000, a sukladno članku 10. ovoga Pravilnika.«

ZAVRŠNA ODREDBA

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-03/86
 Urbroj: 530-06-2-2-21-1
 Zagreb, 18. siječnja 2021.

Ministar
 Oleg Butković, v. r.
### NN 7/2021 (27.1.2021.), Pravilnik o izmjenama i dopunama Pravilnika o načinu rada mentora u državnoj školi za pravosudne dužnosnike

Pravosudna akademija

155

Na temelju odredbi članka 12. podstavak 5. i članka 23. Zakona o Pravosudnoj akademiji (»Narodne novine« broj 52/19) Upravno vijeće Pravosudne akademije na sjednici održanoj 13. siječnja 2021. donosi

PRAVILNIK

O IZMJENAMA I DOPUNAMA PRAVILNIKA O NAČINU RADA MENTORA U DRŽAVNOJ ŠKOLI ZA PRAVOSUDNE DUŽNOSNIKE

Članak 1.

Članak 2. Pravilnika o načinu rada mentora u Državnoj školi za pravosudne dužnosnike (»Narodne novine« br. 11/2020) mijenja se i glasi:

»Čelnik pravosudnog tijela u kojem je polaznik Škole zaposlen ili u koje je polaznik Škole upućen radi obavljanja praktičnog dijela stručnog usavršavanja, određuje mentora radi praćenja rada i pripremanja polaznika Škole za obnašanje pravosudne dužnosti.«

Članak 2.

Članak 1. ovih izmjena i dopuna Pravilnika o načinu rada mentora u Državnoj školi za pravosudne dužnosnike primjenjuje se i na sve postupke obuke polaznika Škole u tijeku.

Članak 3.

Ovaj Pravilnik stupa na snagu osmoga dana od objave u »Narodnim novinama«.

Klasa: 003-08/21-02/01

Urbroj: 390-01/07-21-04

Zagreb, 13. siječnja 2021.

Predsjednik
 Upravnog vijeća Pravosudne akademije
 Đuro Sessa, v. r.
### NN 7/2021 (27.1.2021.), Odluka o postavljanju počasnog konzula Republike Hrvatske u Saveznoj Republici Njemačkoj, sa sjedištem u Passau

PREDSJEDNIK REPUBLIKE HRVATSKE

134

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012 ., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U SAVEZNOJ REPUBLICI NJEMAČKOJ, SA SJEDIŠTEM U PASSAU

KONRAD KOBLER postavlja se za počasnog konzula Republike Hrvatske u Saveznoj Republici Njemačkoj, sa sjedištem u Passau i konzularnim ovlastima nad konzularnim područjem koje obuhvaća upravna područja Gornje Bavarske, Donje Bavarske i Gornje Falačke.

Ova Odluka stupa na snagu danom donošenja.

Klasa: 018-07/21-05/01
 Urbroj: 71-10-01/1-21-2
 Zagreb, 20. siječnja 2021.

Predsjednik
 Republike Hrvatske
 Zoran Milanović, v. r.
### NN 7/2021 (27.1.2021.), Odluka o opozivu počasne konzulice Republike Hrvatske u Talijanskoj Republici, sa sjedištem u Bariju

PREDSJEDNIK REPUBLIKE HRVATSKE

135

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNE KONZULICE REPUBLIKE HRVATSKE U TALIJANSKOJ REPUBLICI, SA SJEDIŠTEM U BARIJU

ROSA ALÓ opoziva se dužnosti počasne konzulice Republike Hrvat­ske u Talijanskoj Republici, sa sjedištem u Bariju i konzularnim ovlastima nad konzularnim područjem koje obuhvaća teritorij regija Puglia i Basilicata.

Ova Odluka stupa na snagu danom donošenja.

Klasa: 018-07/21-05/02
 Urbroj: 71-10-01/1-21-2
 Zagreb, 20. siječnja 2021.

Predsjednik
 Republike Hrvatske
 Zoran Milanović, v. r.
### NN 7/2021 (27.1.2021.), Odluka o postavljanju počasnog konzula Republike Hrvatske u Talijanskoj Republici, sa sjedištem u Bariju

PREDSJEDNIK REPUBLIKE HRVATSKE

136

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U TALIJANSKOJ REPUBLICI, SA SJEDIŠTEM U BARIJU

PIETRO INGLESE postavlja se za počasnog konzula Republike Hrvatske u Talijanskoj Republici, sa sjedištem u Bariju i konzularnim ovlastima nad konzularnim područjem koje obuhvaća teritorij regija Puglia i Basilicata.

Ova Odluka stupa na snagu danom donošenja.

Klasa: 018-07/21-05/03
 Urbroj: 71-10-01/1-21-2
 Zagreb, 21. siječnja 2021.

Predsjednik
 Republike Hrvatske
 Zoran Milanović, v. r.
### NN 7/2021 (27.1.2021.), Odluka o izmjeni Odluke o uvođenju nužnih epidemioloških mjera za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

152

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. siječnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije u Odluci o uvođenju nužnih epidemioloških mjera za područje Brodsko-posavske županije (»Narodne novine« broj 119/20, 127/20, 131/20 i 147/20) točka III. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2021.«

II.

Ova Odluka objavit će se u »Narodnim novinama«, a stupa na snagu 28. siječnja 2021.

Klasa: 810-06/20-01/7
 Urbroj: 511-01-300-21-277
 Zagreb, 27. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 7/2021 (27.1.2021.), Odluka o izmjenama Odluke o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

153

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraz­nih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. siječnja 2021., donosi

ODLUKU

O IZMJENAMA ODLUKE O UVOĐENJU
 NUŽNIH EPIDEMIOLOŠKIH MJERA ZA
 PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjera za područje Osječko-baranjske županije (»Narodne novine« broj 111/20, 128/20 i 140/20) točka II. mijenja se i glasi:

»Nužne epidemiološke mjere iz točke I. ove Odluke su:

– zabrana posjeta korisnicima domova za starije i nemoćne osobe, osim u iznimnim slučajevima kada je ravnatelj ili druga ovlaštena osoba obvezan napraviti procjenu rizika

– provođenje stroge kontrole prilikom ulaska i izlaska iz domova za starije i nemoćne osobe

– prijem novih korisnika u domove za starije i nemoćne osobe sukladno uputama županijske epidemiološke službe

– provođenje dodatnih mjera opreza kod pružatelja usluga socijalne usluge smještaja prilikom privremenog smještaja korisnika u kriznim situacijama te prilikom realizacije dugotrajnog smještaja kada kod korisnika koji se primaju postoji sumnja na razvoj bolesti COVID-19 (izbjegavanje kontakta s ostalim korisnicima u trajanju od 14 dana i sl.)

– prilikom povratka korisnika socijalne usluge smještaja nakon kratkotrajnog izbivanja obvezno je izbjegavanje kontakta s ostalim korisnicima u trajanju od 14 dana ili do primitka negativnog nalaza na SARS-Cov-2

– omogućavanje izlaska starijim i nemoćnim osobama izvan prostora pružatelja socijalne usluge smještaja radi višednevnog odlaska u obitelj (u trajanju od 5 ili više dana) samo u iznimnim slučajevima i uz procjenu rizika koju je obvezan napraviti ravnatelj ili druga ovlaštena osoba

– preporuka jedinicama lokalne samouprave s područja Osječko-baranjske županije da obustave iznajmljivanje i drugo korištenje domova u svojem vlasništvu za sve vrste okupljanja.«

II.

Točka III.a mijenja se i glasi:

»Nužne epidemiološke mjere iz ove Odluke određuju se u trajanju do 15. veljače 2021.«

III.

Ova Odluka objavit će se u »Narodnim novinama«, a stupa na snagu 28. siječnja 2021.

Klasa: 810-06/20-01/7
 Urbroj: 511-01-300-21-278
 Zagreb, 27. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 7/2021 (27.1.2021.), Odluka o uvođenju nužnih epidemioloških mjera za područje Sisačko-moslavačke županije

Stožer civilne zaštite Republike Hrvatske

151

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 27. siječnja 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE SISAČKO-MOSLAVAČKE ŽUPANIJE

I.

Na prijedlog Stožera civilne zaštite Sisačko-moslavačke županije uvode se nužne epidemiološke mjere za područje Sisačko-moslavačke županije.

II.

Nužne epidemiološke mjere iz točke I. ove Odluke su:

– zabranjuju se posjete u bolnicama, domovima za starije i nemoćne, te drugim ustanovama u sustavu socijalne skrbi koje pružaju uslugu smještaja

– prilikom ulaska i boravka u javnim ustanovama stranke su obvezne pravilno nositi masku za lice ili medicinsku masku te dezinficirati ruke

– lovačkim udrugama nije dopušteno organizirati skupni lov

– preporuka bolnicama, domovima za starije i nemoćne te drugim ustanovama u sustavu socijalne skrbi da organiziraju rad u smjenama, kad god je to moguće.

III.

Nužne epidemiološke mjere iz ove Odluke određuju se u trajanju do 10. veljače 2021.

IV.

Ova Odluka objavit će se u »Narodnim novinama«, a stupa na snagu 28. siječnja 2021.

Klasa: 810-06/20-01/7
 Urbroj: 511-01-300-21-276
 Zagreb, 27. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o davanju suglasnosti na davanje u potkoncesiju dijela pomorskog dobra u luci posebne namjene – Brodogradilištu Split

VLADA REPUBLIKE HRVATSKE

162

Na temelju članka 35. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), a u vezi s člankom 68. stavkom 3. Zakona o koncesijama (»Narodne novine«, br. 69/17. i 107/20.), člankom 31. stavkom 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) te člankom 6. Uredbe o postupku davanja koncesije na pomorskom dobru (»Narodne novine«, br. 23/04., 101/04., 39/06., 63/08., 125/10., 102/11., 83/12. i 10/17.), Vlada Republike Hrvatske je na sjednici održanoj 28. siječnja 2021. donijela

ODLUKU

O DAVANJU SUGLASNOSTI NA DAVANJE U POTKONCESIJU DIJELA POMORSKOG DOBRA U LUCI POSEBNE NAMJENE
 – BRODOGRADILIŠTU SPLIT

I.

Daje se suglasnost na davanje u potkoncesiju dijela pomorskog dobra, luke posebne namjene – Brodogradilišta Split, danog u koncesiju trgovačkom društvu BRODOGRAĐEVNA INDUSTRIJA SPLIT d.d., na temelju Odluke o koncesiji pomorskog dobra u svrhu gospodarskog korištenja luke posebne namjene – Brodogradilišta Split (»Narodne novine«, br. 9/00., 72/07., 81/07., 19/11. i 109/18.) i Ugovora o koncesiji pomorskog dobra u svrhu gospodarskog korištenja luke posebne namjene – Brodogradilišta Split od 19. travnja 2000., Dodatka br. 1. Ugovoru od 11. veljače 2011. i Dodatka br. 2. Ugovoru od 3. siječnja 2019., trgovačkom društvu BRODOSPLIT – BRODOGRADILIŠTE SPECIJALNIH OBJEKATA d.o.o., pod istim uvjetima pod kojima je dana koncesija, a na rok od deset godina.

II.

Na temelju ove Odluke trgovačko društvo BRODOGRAĐEVNA INDUSTRIJA SPLIT d.d., kao Ovlaštenik koncesije i trgovačko društvo BRODOSPLIT – BRODOGRADILIŠTE SPECIJALNIH OBJEKATA d.o.o. dužni su, u roku od 30 dana od dana objave ove Odluke u »Narodnim novinama«, sklopiti ugovor o potkoncesiji i dostaviti ga Ministarstvu mora, prometa i infrastrukture u roku od deset dana od dana sklapanja ugovora o potkoncesiji.

III.

Područje 1 i Područje 2 koje se daje u potkoncesiju obuhvaća kopneni dio pomorskog dobra luke posebne namjene – Brodogradilišta Split s izgrađenim objektima u katastarskoj općini Split, ukupne površine 41.867 m², kako slijedi:

|  |  |  |  |
| --- | --- | --- | --- |
|  | katastarska  čestica broj | zemljišnoknjižna čestica broj | površina m² |
| Područje 1 | 18/29 | 6801/49 | 21.532 |
| Područje 2 | 18/79 | 6801/72 | 20.335 |
| ukupna površina: | | | 41.867 |

a sve kako je prikazano na grafičkoj podlozi koja čini Prilog ove Odluke i ne objavljuje se u »Narodnim novinama«.

IV.

Ukoliko se u roku i na način određen u točkama I., II. i III. ove Odluke ne sklopi ugovor o potkoncesiji, ova Odluka prestaje važiti.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/12
 Urbroj: 50301-05/20-21-2
 Zagreb, 28. siječnja 2021.

Predsjednik
 mr. sc. Andrej Plenković, v. r.
### NN 8/2021 (29.1.2021.), Odluka o izmjeni Odluke o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

169

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 131/20 i 148/20) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 15. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7
 Urbroj: 511-01-300-21-284
 Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

166

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20 i 2/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 15. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7
 Urbroj: 511-01-300-21-281
 Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o izmjeni Odluke o uvođenju nužnih epidemioloških mjera za područje Karlovačke županije

Stožer civilne zaštite Republike Hrvatske

164

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije u Odluci o uvođenju nužnih epidemioloških mjera za područje Karlovačke županije (»Narodne novine« broj 121/20, 131/20 i 147/20) točka III. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7
 Urbroj: 511-01-300-20-279
 Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

168

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 3/21 i 4/21) točka X. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 15. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7
 Urbroj: 511-01-300-21-283
 Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

171

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20 i 2/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 15. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7

Urbroj: 511-01-300-21-286

Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 8/2021 (29.1.2021.), Odluka o izmjeni Odluke o uvođenju nužnih epidemioloških mjera za područje Zagrebačke županije

STOŽER CIVILNE ZAŠTITE REPUBLIKE HRVATSKE

165

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 29. siječnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZAGREBAČKE ŽUPANIJE

I.

Na prijedlog Stožera civilne zaštite Zagrebačke županije u Odluci o uvođenju nužnih epidemioloških mjera za područje Zagrebačke županije (»Narodne novine« broj 129/20 i 147/20) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2021.«

II.

Ova Odluka objavit će se u »Narodnim novinama«, a stupa na snagu 30. siječnja 2021.

Klasa: 810-06/20-01/7
 Urbroj: 511-01-300-21-280
 Zagreb, 29. siječnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 9/2021 (3.2.2021.), Ispravak Odluke o izmjenama i dopunama Odluke o objavljivanju Hrvatskih standarda financijskog izvještavanja

ODBOR ZA STANDARDE FINANCIJSKOG IZVJEŠTAVANJA

190

Nakon uspoređivanja s izvornim tekstom, koji je objavljen u »Narodnim novinama« broj 105 od 25. rujna 2020. godine, utvrđene su pogreške te se daje

ISPRAVAK ODLUKE

O IZMJENAMA I DOPUNAMA ODLUKE O OBJAVLJIVANJU HRVATSKIH STANDARDA FINANCIJSKOG IZVJEŠTAVANJA

1. U Odluci o izmjenama i dopunama Odluke o objavljivanju Hrvatskih standarda financijskog izvještavanja (»Narodne novine«, broj 105/20) u članku 1. točkama 1.45. i 1.46. umjesto broja 1.43.26. treba stajati broj 1.43.24.

2. U Odluci o izmjenama i dopunama Odluke o objavljivanju Hrvatskih standarda financijskog izvještavanja (»Narodne novine«, broj 105/20) u članku 17. točki 17.20.a. umjesto broja 17.70. treba stajati broj 17.20.

Predsjednik
 Odbora za standarde
 financijskog izvještavanja
 Ivica Smiljan, v. r.
### NN 9/2021 (3.2.2021.), Odluka o imenovanju sutkinja Županijskog suda u Rijeci

DRŽAVNO SUDBENO VIJEĆE

181

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić i Lidije Vidjak, članova Vijeća, na 43. sjednici, 25. studenoga 2020., donijelo je

ODLUKU

Za sutkinje Županijskog suda u Rijeci imenuju se:

1. KSENIJA IVA DESPOT, sutkinja Općinskog kaznenog suda u Zagrebu i

2. DAMIRA DELOST, sutkinja Općinskog suda u Rijeci.

Broj: IS-3/20-6

Zagreb, 25. studenoga 2020.

Predsjednik
 Državnog sudbenog vijeća
 Darko Milković, v. r.
### NN 9/2021 (3.2.2021.), Odluka o imenovanju suca Županijskog suda u Varaždinu

Državno sudbeno vijeće

180

Na temelju članka 55. stavak 6. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak, članova Vijeća, na 43. sjednici, održanoj 25. studenoga 2020., donijelo je

ODLUKU

Za suca Županijskog suda u Varaždinu imenuje se DEJAN REPIĆ, sudac Općinskog suda u Varaždinu.

Broj: IS-7/20-5

Zagreb, 25. studenoga 2020.

Predsjednik
 Državnog sudbenog vijeća
 Darko Milković, v. r.
### NN 9/2021 (3.2.2021.), Odluka o dopuni Odluke o lokalnim porezima Grada Petrinje

Grad Petrinja

183

Na temelju članka 20. stavka 1. Zakona o lokalnim porezima (»Narodne novine« broj 115/16, i 101/17), Suglasnosti Ministarstva financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine«, broj 01/17) i članka 36. stavka 1. točke 7. Statuta Grada Petrinje (»Službeni vjesnik«, broj 14/13, 52/14, 68/17, 9/18 i 13/18 – ispr., 59/18 i 7/20) u svezi s točkom I. Odluke o proglašenju katastrofe na području pogođenom potresom (»Narodne novine«, broj 1/21), Gradsko vijeće Grada Petrinje na 42. (izvanrednoj) sjednici održanoj 30. siječnja 2021. godine donijelo je

ODLUKU

O DOPUNI ODLUKE O LOKALNIM POREZIMA GRADA PETRINJE

Članak 1.

Iza članka 14. Odluke o lokalnim porezima Grada Petrinje (»Narodne novine«, broj 01/21 i »Službeni vjesnik«, broj 89/19) dodaje se novi članak 14.a koji glasi:

»Članak 14.a

Poradi otklanjanja posljedica katastrofe uzrokovane potresom na području Sisačko-moslavačke županije 28. i 29. prosinca 2020. godine za razdoblje 1. 1. – 31. 12. 2021. godine obustavlja se u cijelosti utvrđivanje i naplata svih gradskih poreza propisanih člankom 2. ove Odluke.«

Članak 2.

Ova Odluka stupa na snagu prvoga dana od dana objave u »Narodnim novinama«, a objavit će se i u »Službenom vjesniku« Grada Petrinje.

Klasa: 415-07/21-01/01

Urbroj: 2176/06-01-21-2

Petrinja, 30. siječnja 2021.

SISAČKO-MOSLAVAČKA ŽUPANIJA
 GRAD PETRINJA
 GRADSKO VIJEĆE

Predsjednik
 Nenad Radošević, mag. iur., v. r.
### NN 9/2021 (3.2.2021.), Odluka o izmjeni Odluke o uvođenju nužnih epidemioloških mjera za područje Osječko-baranjske županije

STOŽER CIVILNE ZAŠTITE REPUBLIKE HRVATSKE

178

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 3. veljače 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjera za područje Osječko-baranjske županije (»Narodne novine« broj 111/20, 128/20, 140/20 i 7/21) točka II. mijenja se i glasi:

»Nužne epidemiološke mjere iz točke I. ove Odluke su:

– zabrana posjeta korisnicima unutar prostorija domova za starije i nemoćne osobe, osim u iznimnim slučajevima kada je ravnatelj ili druga ovlaštena osoba obvezna napraviti procjenu rizika

– prijem novih korisnika u domove za starije i nemoćne osobe obavlja se sukladno uputama županijske epidemiološke službe

– prilikom povratka korisnika socijalne usluge smještaja nakon kratkotrajnog izbivanja obvezno je izbjegavanje kontakta s ostalim korisnicima u trajanju od 14 dana ili do primitka negativnog nalaza na SARS-Cov-2, osim za korisnike koji su preboljeli COVID-19 unutar 90 dana od početka bolesti i korisnika kojima je prošlo 14 dana od cijepljenja drugom dozom cjepiva

– preporuka jedinicama lokalne samouprave s područja Osječko-baranjske županije da obustave iznajmljivanje i drugo korištenje domova u svojem vlasništvu za sve vrste okupljanja.«

II.

Ova Odluka objavit će se u »Narodnim novinama«, a stupa na snagu 4. veljače 2021.

Klasa: 810-06/20-01/7

Urbroj: 511-01-300-21-288

Zagreb, 3. veljače 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 9/2021 (3.2.2021.), Odluka o prestanku važenja Odluke o uvođenju nužnih epidemioloških mjera za područje Splitsko-dalmatinske županije

STOŽER CIVILNE ZAŠTITE REPUBLIKE HRVATSKE

179

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 3. veljače 2021., donosi

ODLUKU

O PRESTANKU VAŽENJA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije prestaje važiti Odluka o uvođenju nužnih epidemioloških mjera za područje Splitsko-dalmatinske županije (»Narodne novine« broj: 96/20, 98/20, 101/20, 105/20, 110/20 i 115/20).

II.

Ova Odluka objavit će se u »Narodnim novinama«, a stupa na snagu 4. veljače 2021.

Klasa: 810-06/20-01/7

Urbroj: 511-01-300-21-289

Zagreb, 3. veljače 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 9/2021 (3.2.2021.), Odluka o izmjeni Odluke o uvođenju nužnih epidemioloških mjera za područje Sisačko-moslavačke županije

Stožer civilne zaštite Republike Hrvatske

177

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 3. veljače 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SISAČKO-MOSLAVAČKE ŽUPANIJE

I.

Na prijedlog Stožera civilne zaštite Sisačko-moslavačke županije u Odluci o uvođenju nužnih epidemioloških mjera za područje Sisačko-moslavačke županije (»Narodne novine« broj 7/21) točka II. mijenja se i glasi:

»Nužne epidemiološke mjere iz točke I. ove Odluke su:

– zabranjuju se posjete bolnicama i svim pružateljima socijalne usluge smještaja i boravka, osim za korisničku skupinu djece i mlađe punoljetne osobe bez roditelja ili bez odgovarajuće roditeljske skrbi

– prilikom ulaska i boravka u javnim ustanovama stranke su obvezne pravilno nositi masku za lice ili medicinsku masku te dezinficirati ruke

– lovačke udruge mogu organizirati lov samo uz pridržavanje svih protuepidemijskih mjera i uz pridržavanje naputka za lovačka društva kod epidemije zarazne bolesti COVID-19

– preporuka bolnicama, domovima za starije i nemoćne te drugim ustanovama u sustavu socijalne skrbi da organiziraju rad u smjenama, kad god je to moguće.«

II.

Ova Odluka objavit će se u »Narodnim novinama«, a stupa na snagu 4. veljače 2021.

Klasa: 810-06/20-01/7

Urbroj: 511-01-300-21-287

Zagreb, 3. veljače 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.